So, hüt morge am 8ti isch es losgange ... mir sind mit voll bepacktem Auto noch Züri los düsed. Döt acho, natürlich 15 min zspoot, hend sie üs scho erwartet. Nocheme irrlauf durs Spitol zum falsche Zimmer wo gar nöd für üs reserviert gsie isch hend mir üses Plätzi den grad nebet de Neonatalogie uf de Säuglingsstation gfunde. Döt hend mir üs den  zerscht emole dörfe iquartiere und ich han natürlich scho wieder mol hunger gha.